
Dyddiad:
	25/05/2018



	Dylai’r  arweinydd modwl roi tic yma i ddangos a oes rhaid cyflwyno copi caled o’r aseiniad neu beidio.
	IE
	

	
	NA
	√







	Deilliannau Dysgu a brofir
(o faes llafur y modwl)
	Meini Prawf Asesu:  I gyflawni pob deilliant, rhaid i fyfyriwr ddangos y gallu i:

	· Adfyfyrio yn feirniadol ar gyfrifoldebau proffesiynol athrawon  wrth weithio’n agos â rhieni, llywodraethwyr, awdurdodau lleol ac asiantaethau sy’n cynorthwyo ysgolion a’r gymuned ehangach.

· Synthesu a dadansoddi data perfformio yn gywir fel sail ar gyfer gwneud penderfyniadau, gan ddangos dealltwriaeth gynhwysfawr o’r gofynion cenedlaethol sy’n ymwneud â chynnydd o fewn y cwricwla statudol ac anstatudol.  

· Nodi, cymhwyso a gwerthuso strategaethau asesu ffurfiannol a chrynodol priodol, ac adfyfyrio yn feirniadol ar effeithiolrwydd strategaethau a ddewiswyd yn eu harfer ystafell ddosbarth eu hunain. 

· Adfyfyrio yn feirniadol ar eu dysgu eu hunain, gan dynnu ar ddamcaniaethau perthnasol a phrofiad personol.





	· Drafod y casglu data bwriadedig gan gyfiawnhau ei gyfaddasrwydd a’i ddiben.

· Gynorthwyo’r drafodaeth drwy gyfeirio at amrywiaeth o lenyddiaeth berthnasol.

· Integreiddio damcaniaeth ac arfer gan ystyried y cyd-destun addysgol.

· Drafod y materion moesegol hynny y dylid eu hystyried yn ystod yr asesiadau.

· Ysgrifennu darn o waith sydd wedi’i strwythuro’n dda mewn arddull ysgrifennu gydlynol.









	
DISGRIFIAD O’R DASG






Aseiniad ysgrifenedig o’r enw:

‘Cynorthwyo cynnydd disgyblion: dadansoddiad manwl o ddatblygiad cyfannol un plentyn gan gyfiawnhau’r camau dysgu nesaf.’

Bydd angen i chi gasglu data canolbwyntiedig a manwl ar un plentyn yn ystod PAP2 ar gyfer cwblhau’r aseiniad hwn. 

Dylai’r casglu data hwn fabwysiadu’r Dull Mosaig (Clark a Moss, 2011) a’ch annog i wrando ar lais y plentyn a sut mae’r plant yn gweld eu hunain fel dysgwyr. Felly, dylai’r data gynnwys: 
· Arsylwi
· Ffotograffau
· Cyfweliadau gyda’r plentyn a’i athro
· Adborth a arweinir gan y disgybl am brofiadau dysgu e.e. ‘Carpedi Hud’ neu wneud mapiau
· Samplau o waith anodedig
· Cofnodion ffurfiannol PAP eraill e.e. RAG/ ARC/ cofnodion darllen
· (gallwch hefyd gyfeirio at gofnodion crynodol pan fyddwch yn ein ‘Cyflwyno ni’ i’r dysgwr)

Gweler hefyd http://www.pupilvoicewales.org.uk/nursery/get-involved/mosaic-approach/ (ar gael yn y Gymraeg ac yn Saesneg) 
Moss, P. (2006) Listening to Young Children: Beyond Rights to Ethics in Let’s Talk about Listening to Children Learning and Teaching Scotland: ar gael oddi wrth:  http://www.educationscotland.gov.uk/Images/listeningtochildren_tcm4-324433.pdf

Dylai’r data, y dadansoddi a’r camau nesaf  gynnwys cyfeirio at:
Ddatblygiad iaith a mathemateg, lles, ac o leiaf dau Faes Dysgu arall / bwnc cwricwlwm. Sicrhewch eich bod yn cyfeirio’n briodol at ddisgwyliadau’r cwricwlwm wrth dynnu unrhyw gasgliadau am gynnydd at ei gilydd.   

Rhaid i’ch aseiniad gynnwys tystiolaeth sy’n dangos eich bod wedi ystyried moeseg gweithio gyda phlant – e.e. anhysbysrwydd, yr hawl i dynnu’n ôl ayyb. Rhaid i’r athro dosbarth lofnodi’r llythyr atodol i ddangos eich bod wedi trafod yr aseiniad hwn ac wedi derbyn y caniatâd priodol i gasglu data oddi wrthynt. Dylid ei gynnwys fel atodiad. 

Gallech strwythuro eich dadansoddiad o’r dysgwr gan ddefnyddio model ASK Nottingham (2013)– beth mae’r data yn ei ddweud wrthych am agweddau, sgiliau a gwybodaeth y dysgwr? Beth yw’r darnau o dystiolaeth sydd ‘ar goll’ – sut gallech chi lenwi’r bylchau hyn? 

[image: http://image.slidesharecdn.com/hb21may-2ask-110522060004-phpapp01/95/develop-ask-3-728.jpg?cb=1306044123]
Daw’r llun hwn o: http://www.slideshare.net/jabulani4/develop-ask)


Cyfiawnhewch gamau nesaf y dysgwr ac awgrymwch rai strategaethau priodol i’w gynorthwyo wrth gymryd y camau hyn.  Ystyriwch eich rôl e.e. sgaffaldio/ modelu/ holi, yn ogystal ag adnoddau a gweithgareddau. Beth yw heriau a chyfyngiadau’r dulliau y gwnaethoch eu dewis? 


Strwythur awgrymedig ar gyfer yr aseiniad: 

Rhagarweiniad (tua 350 o eiriau). 
Rhowch ddisgrifiad o’r sefyllfa – manylion anhysbys/dienw o gyd-destun yr ysgol, gwybodaeth am y dysgwr ayyb. 

Casglu data (tua 800 o eiriau)
Amlinellwch yn gryno y dulliau casglu data gan gyfiawnhau pam gwnaethoch eu dewis a gwerthuso eu cryfderau a’u cyfyngiadau. 
Dangoswch eich bod yn ymwybodol o faterion moesegol.
	
Dadansoddi’r dysgwr (tua 1500 o eiriau) 
Cyflwynwch eich data mewn ffordd briodol.
Dadansoddwch yr hyn mae’n dweud wrthych am y dysgwr. 
Gwerthuswch y data gan ystyried eu cryfderau a’u cyfyngiadau.
Defnyddiwch hwn i synthesu llun cydlynol o gyrhaeddiad presennol y plentyn a’i agwedd tuag at ei ddysgu ei hun.

Camau nesaf (tua 1500 o eiriau)
Beth fyddech chi’n ei wneud nesaf gyda’r plentyn hwn er mwyn cynorthwyo ei gynnydd o ran dysgu? 
Cyfiawnhewch ymagweddau addysgol, adnoddau a gweithgareddau. 

Casgliadau (tua 350 o eiriau)
Adfyfyriwch ar y wybodaeth a gawsoch o’r aseiniad hwn o ran eich gwybodaeth o asesu ar gyfer dysgu, a sut gwnaiff hyn effeithio arnoch fel athro. 




Ynglŷn ag: Aseiniad Myfyrwyr TAR Cynradd: caniatâd a chadarnhad bod gwaith wedi cael ei wneud yn yr ysgol ar gyfer yr aseiniad ‘Datblygiad Ysgol a Chynnydd Disgyblion’, Haf 2018.


Annwyl fentor dosbarth / uwch fentor ,
Ar gyfer y modwl prifysgol a enwir uchod, gofynnir i hyfforddeion i nodi un dysgwr sydd yn y dosbarth lle maent wedi cael eu lleoli a, dros y cyfnod Profiad Addysgu Proffesiynol, ymchwilio i’w ddysgu yn fanwl. Gallai’r dystiolaeth sydd angen ei chasglu arnynt gynnwys:
· arsylwi; 
· gofyn i’r dysgwr nodi mannau/ pethau sy’n ei helpu ef / hi i ddysgu; 
· trafod gyda’r disgybl a/ neu’r athro’r hyn sy’n helpu’r disgybl i ddysgu a sut maent yn teimlo am ddysgu;
· casglu samplau o waith a allai ddangos rhywbeth am gynnydd a datblygiad y dysgwr.

Gofynnir iddynt ganolbwyntio ar wybodaeth, agwedd a sgiliau mewn iaith, mathemateg,  lles, yn ogystal ag o leiaf dau faes arall o’r cwricwlwm er mwyn cael darlun cyfannol o’r plentyn. Yna, gwnânt awgrymu’r camau nesaf ar gyfer y disgybl a dangos sut caiff y rhain eu cyflawni.  Disgwylir i hyfforddeion fod yn annibynnol, pa bryd bynnag mae’n bosibl, wrth ymgymryd â’r gwaith hwn, ac maent wedi cael canllawiau moesegol i’w dilyn (er ein bod ni’n rhagweld caiff y gwaith uchod ei wneud yn unol ag arfer arferol yr ystafell ddosbarth). Gofynnwyd i’r hyfforddeion i beidio â datgelu enwau’r dysgwr na’r ysgol yn eu haseiniadau. Gofynnir i’r myfyrwyr i:
1. Ofyn am ganiatâd ar gyfer gwneud y gwaith hwn (drwy ymgynghori â’r athro dosbarth a’r dysgwr).
1. Ddarparu cadarnhad bod y gwaith archwilio wedi digwydd.


Felly, byddem yn ddiolchgar pe baech yn gallu cadarnhau drwy lofnodi isod bod y myfyriwr wedi gofyn am ganiatâd a bod y tasgau wedi cael eu cynnal. 


ENW’R MYFYRIWR/ MYFYRWRAIG (PRINTIWCH OS GWELWCH YN DDA): ________________________________

ENW’R YSGOL (PRINTIWCH OS GWELWCH YN DDA): ________________________________

ENW’R UWCH FENTOR / MENTOR DOSBARTH (PRINTIWCH OS GWELWCH YN DDA):  

ENW’R UWCH FENTOR / MENTOR DOSBARTH (LLOFNODWCH OS GWELWCH YN DDA):  




Os oes gennych unrhyw gwestiynau ynglŷn â hyn, yna cysylltwch ag :  Arweinydd y Rhaglen Helen Lewis : h.e.lewis@uwtsd.ac.uk

Diolch yn fawr o flaen llaw,

,

[image: ]Helen Lewis, 14.2.18

DYLID CYNNWYS COPI WEDI’I LOFNODI YN ATODIAD YR ASEINIAD








	CANLLAWIAU I FYFYRWYR WRTH GWBLHAU’R TASGAU



NODER: Mae’r canllawiau a gynigir isod yn gysylltiedig â’r meini prawf asesu drosodd.

1. Gwybodaeth a Dealltwriaeth o’r Pwnc (gan gynnwys llenyddiaeth sydd wedi’i seilio ar ymchwil)
Mae’n rhaid i’ch gwaith gael ei lywio a’i gefnogi gan ddeunydd ysgolheigaidd sy’n berthnasol i ac yn canolbwyntio ar y dasg/tasgau a osodwyd.    Dylech ddarparu tystiolaeth i ddangos eich bod wedi cael mynediad i ystod eang o ffynonellau, a allai fod yn academaidd, yn llywodraethol a diwydiannol; gall y ffynonellau hyn gynnwys erthyglau cyfnodolion academaidd, gwerslyfrau, erthyglau newyddion cyfredol, dogfennau sefydliadol, a gwefannau.  Dylech ystyried hygrededd eich ffynonellau; fel arfer, mae cyfnodolion academaidd yn ffynonellau credadwy iawn, ond mae’n rhaid ystyried/dethol gwefannau’n ofalus iawn a dylid eu defnyddio’n gynnil.   Dylai unrhyw ffynhonnell a ddefnyddiwch fod yn gyfredol, a’r rhan fwyaf wedi’u cyhoeddi o fewn y pum mlynedd diwethaf, er y gall darnau arloesol/pwysig o waith yn y maes fod yn hŷn.  Rhaid i chi ddarparu tystiolaeth o’ch ymchwil/gwaith darllen eich hun trwy gydol eich gwaith, gan ddefnyddio dyfyniadau o fewn y testun ym mhrif ran eich gwaith a rhestr gyfeirnodi sydd yn nhrefn yr wyddor ar ddiwedd eich gwaith. Defnyddiwch system gyfeirnodi Harvard.  

Mae’n rhaid i’ch gwaith ddangos ehangder cynyddol eich gwybodaeth a dealltwriaeth o gysyniadau ac egwyddorion sylfaenol sy’n gysylltiedig â’r maes pwnc.  Mae  gwybodaeth yn ymwneud â’r ffeithiau, y wybodaeth a’r sgiliau rydych wedi’u caffael trwy eich dysgu.  Rydych yn arddangos eich dealltwriaeth trwy ddehongli ystyr y ffeithiau a’r wybodaeth. Golyga hyn fod arnoch angen dethol a chynnwys yn eich gwaith y cysyniadau, y technegau, y modelau, a’r damcaniaethau ayyb sy’n berthnasol i’r dasg/tasgau a osodwyd.  Dylech allu esbonio’r damcaniaethau, cysyniadau ayyb, yn ystyrlon i ddangos eich dealltwriaeth.  Hefyd, bydd eich marc/gradd yn amodol ar y graddau rydych chi’n arddangos eich gwybodaeth a’ch dealltwriaeth; yn ddelfrydol, dylai’r ddwy fod yn gyflawn ac yn fanwl, ac wedi’u trin a’u trafod yn gynhwysfawr.

2. Sgiliau Deallusol (Dadansoddiad)
Mae’n rhaid i’ch gwaith gynnwys tystiolaeth o feddwl rhesymegol a dadansoddol, gwerthuso a synthesis. Er enghraifft, archwilio a thorri gwybodaeth i lawr yn rhannau, gwneud casgliadau, casglu, cymharu a chyferbynnu gwybodaeth.  Golyga hyn na ddylech ddisgrifio Beth! yn unig ond hefyd gyfiawnhau Pam? Sut? Pryd? Pwy? Ble? Dylech bob amser ddarparu cyfiawnhad o’ch dadleuon a’ch penderfyniadau.  Mae darparu tystiolaeth eich bod wedi adfyfyrio ar syniadau pobl eraill yn y maes pwnc yn hanfodol os ydych am gyflwyno dadl resymegol a gwybodus o fewn eich gwaith.  Yn ogystal, dylech ddarparu tystiolaeth o’ch gallu i wneud penderfyniadau cadarn a dadleuon argyhoeddiadol trwy ddefnyddio data a chysyniadau.  Mae casgliadau cadarn, dilys yn hanfodol ac mae’n rhaid iddynt ddeillio o gynnwys eich gwaith.  Ni ddylid cyflwyno unrhyw wybodaeth newydd yn eich casgliadau/diweddglo.   Lle bo’n berthnasol, gallwch gynnig datrysiadau ac argymhellion amgen.

3. Cymwysiadau Addysgol a Phroffesiynol (Cymhwysiad a Defnydd Ymarferol)
Dylech allu dangos sut y mae’r cysyniadau a’r syniadau sy’n gysylltiedig â’r pwnc yn berthnasol i sefyllfaoedd addysgol neu mewn cyd-destun addysg penodol.  Sut maent yn gweithio’n ymarferol?  Byddwch yn defnyddio modelau, dulliau, technegau a/neu ddamcaniaethau, yn y cyd-destun hwnnw, i asesu sefyllfaoedd presennol, efallai i lunio cynlluniau neu ddatrysiadau i ddatrys problemau, y gall rhai ohonynt fod yn arloesol ac yn greadigol.  Mae hyn yn debygol o gynnwys, er enghraifft, defnydd o enghreifftiau ac achosion addysgol, cymhwyso model o fewn cyd-destun addysgol perthnasol.  Dylech ddangos ymwybyddiaeth o gyfyngiadau cysyniadau a damcaniaethau wrth eu cymhwyso mewn cyd-destunau addysgol penodol.  Rhaid i’ch gwaith ddarparu tystiolaeth o’r priodoleddau a ddisgwylir mewn arfer proffesiynol.  Mae hyn yn cynnwys dangos eich menter unigol a/neu weithio cydweithredol. Lle bo’n berthnasol, dylech ddangos ymwybyddiaeth o unrhyw faterion moesegol sy’n ymwneud â’ch trafodaeth. 

4. Sgiliau Trosglwyddadwy Allweddol (Sgiliau ar gyfer Arfer Proffesiynol)

Rhaid i chi gyfathrebu’n effeithiol mewn fformat addas, a gall hyn fod yn ysgrifenedig a/neu ar lafar. Dylai’r gwaith fod yn gydlynol ac wedi’i strwythuro’n dda o ran ei gyflwyniad a’i drefn.



	
MEINI PRAWF AC ADBORTH MYFYRWYR



Mae’r adran hon yn rhoi manylion y meini prawf asesu. Y graddau y byddwch yn arddangos y rhain sy’n pennu eich gradd. Dangosir y pwysiad sydd ar gael ar gyfer pob maen prawf. Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.

	Meini Prawf Asesu Cyffredin a Ddefnyddiwyd
	Y radd a ddyfarnwyd 

	1. Gwybodaeth a Dealltwriaeth o’r Pwnc (gan gynnwys llenyddiaeth sydd wedi’i seilio ar ymchwil a gwybodaeth a dealltwriaeth o’r pwnc) 
Ehangder y gwaith ymchwil a/neu eich gwaith darllen eich hun, dethol adnoddau credadwy, defnyddio arferion cyfeirnodi priodol. Ehangder y wybodaeth a dealltwriaeth o’r cysyniadau a’r egwyddorion  sy’n sail i ac yn gysylltiedig â’r ddisgyblaeth.    
	

	


	

	
	

	2. Sgiliau Deallusol (Dadansoddiad)
Dadansoddiad, gwerthusiad a synthesis; rhesymeg, dadl a phenderfyniadau; adfyfyrio dadansoddol; trefn syniadau a thystiolaeth.
	

	



	

	
	

	3. Cymwysiadau Pedagogaidd a Phroffesiynol (Cymhwysiad a Defnydd Ymarferol)
Defnydd o ddulliau addysgol, deunyddiau, offer a thechnegau; cymhwyso cysyniadau; llunio datrysiadau arloesol a chreadigol i ddatrys problemau.  Priodoleddau arfer proffesiynol: gweithio fel unigolyn neu yn gydweithredol.  
	

	


	

	
	

	4. Sgiliau Trosglwyddadwy Allweddol
Defnydd o gyfryngau  priodol; cyflwyno a threfnu. 
	

	


	

	
	



	Marc yr Aseiniad (Mae marciau’r asesiadau’n amodol ar gadarnhad y Bwrdd Arholi.  Diben y sylwadau a’r graddau hyn yw rhoi adborth ar waith modwl a rhoi arweiniad yn unig, nes y cânt eu cadarnhau.)
	Cosbau Cyflwyno’n Hwyr (rhowch dic os ydy’n berthnasol)
	

	
	Hyd at un wythnos yn hwyr
	
	

	
	Mwy nag un wythnos yn hwyr
	
	

	










	
	
	












	

MEINI PRAWF ASESU A MARCIO 
AR GYFER YR ASEINIAD HWN



	Lefel 7
	Disgrifyddion Meini Prawf Asesu ar gyfer TAR Cynradd gyda SAC
Mae’r fformat hwn yn pwysleisio natur gyfannol y dyfarniadau a wneir gan y marcwyr. Rhoddir pwysiad cyfartal i bob adran. Bydd llên-ladrad neu beidio â chyflwyno yn arwain at radd F (0%). 


	Meini Prawf Asesu
	Methu – gradd E
	Pas Gwan – gradd D
	Llwyddo – gradd C
	Llwyddo – gradd B
	Llwyddo – gradd A

	
	Gwael 
	Pas Gwan
	Boddhaol 
	Da
	       Rhagorol 

	Barn gyffredinol 
	Dealltwriaeth wael, anhrefnus, anghyflawn a/neu wallus 
	Dangosir dealltwriaeth o’r prif faterion
	Dangosir dealltwriaeth foddhaol a dadansoddi boddhaol
	Dealltwriaeth dda o egwyddorion sylfaenol a thystiolaeth berthnasol, gyda dadl gydlynol a rhesymegol 
	Ateb tra ystyriol yn seiliedig ar ddarllen ehangach, sy’n dangos eglurder meddwl, dirnadaeth bersonol a pheth gwreiddioldeb

	Gwybodaeth a Dealltwriaeth o’r Pwnc

(Cysyniadol)



(Darllen)
	Camddealltwriaeth sylfaenol, camdybiaethau, neu gamddehongliadau – Peth gwybodaeth arwynebol mewn mannau
	Dealltwriaeth o’r prif gamsyniadau  gyda thystiolaeth gyfyngedig o fewnwelediad beirniadol 
	Dealltwriaeth gadarn o gysyniadau ac ymgysylltu’n feirniadol ag awgrymiadau
	Dealltwriaeth dda o’r prif gysyniadau; gwybodaeth am oblygiadau ehangach; ymgysylltu beirniadol
	Yn ymgysylltu’n feirniadol ac yn systematig â’r prif gysyniadau a damcaniaethau; ymgysylltu rhagorol

	
	Deunydd darllen gwael a/neu amhriodol, diffyg cywirdeb,  amrediad o ffynonellau ansicr, cyfyngedig/ dyddiedig 

	Amrediad darllen boddhaol ar y cyfan ond gall fod yn gyfyngedig mewn rhyw ffordd 
	Amrediad darllen boddhaol o’r rhestr argymelledig a ffynonellau eraill 
	Amrediad da o ddeunydd darllen perthnasol o amrywiaeth o ffynonellau y tu hwnt i’r rhestr argymelledig
	Tystiolaeth glir o feddwl annibynnol yn seiliedig ar amrediad darllen dethol o amrywiaeth o ffynonellau

	Sgiliau deallusol

(dadl)


(casglu data proffesiynol: dylunio ymchwil a/neu gasglu data)

(cyflwyno canfyddiadau / dadansoddi)


(gwerthuso beirniadol/ adfyfyriol)

	Fawr ddim synnwyr dadl, a diffyg cydlyniad.
Ar y cyfan, yn ddisgrifiadol neu’n storïol
	Y ddadl yn gytbwys gyda pheth safbwyntiau gwahanol.  Peth holi ynglŷn â thybiaethau

Datblygiad Ysgol a Chynnydd Disgyblion.
Rhagarweiniad.
[bookmark: _GoBack]Yn ystod y cwrs TAR, amlygir pwysigrwydd tracio datblygiad o fewn ysgol i weld cynnydd disgyblion yn y dosbarth. Yn yr aseiniad yma, byddaf yn tracio un disgybl er mwyn gweld pa lefel mae hi wedi cyrraedd yn y flwyddyn addysgol yma. Wedyn, byddaf yn awgrymu’r ffordd ymlaen i’r disgybl. 
Mae’r ysgol wedi’i leoli yn y cymoedd yng Nghymru ac yn ysgol gynradd cyfrwng Cymraeg. Mae’r ysgol yn addysgu tua 150 o blant rhwng yr oedrannau tri ac un ar ddeg. Mae gan yr ysgol saith dosbarth, sy’n cynnwys pum dosbarth un oed a dau ddosbarth oed cymysg. Mae rhan fwyaf o’r disgyblion yn berchen i deuluoedd cyfrwng Saesneg, sy’n golygu bod y disgyblion yn ddwyieithog. Ar gyfer yr aseiniad hwn, roedd rhaid tracio un disgybl targed yn ystod ein profiad addysgu proffesiynol olaf er mwyn gweld cynnydd. Yn ystod y profiad yma, addysgais ddosbarth meithrin, sef disgyblion oed tri a phedwar. Mae 31 disgybl yn y dosbarth meithrin, gyda 26 disgybl llawn amser a pum disgybl hanner dydd sy’n mynychu’r ysgol yn y prynhawn.
I sicrhau cyfrinachedd, ni fydd enwai’r disgybl, athrawon a’r ysgol yn cael ei ddefnyddio yn yr aseiniad. Er fy mod i wedi derbyn caniataid tynnu lluniau a recordio gan bennaeth yr ysgol, ni fydd yr aseiniad hwn yn cynnwys lluniau o fy nisgybl targed. Penderfynais i beidio defnyddio lluniau i sicrhau cyfrinachedd llwyr i’r ysgol a’r plentyn. Cyn dechrau’r arsylwadau, derbyniais ganiatâd arsylwi plentyn gan yr athrawes dosbarth (Gwelir atodiad 1). Esboniais fy mod i’n mynd i ddefnyddio amrywiaeth o strategaethau arsylwi er mwyn cyflawni’r dull mosaig. Hefyd, wnes i esbonio bod hawl gan yr ysgol, disgybl a rhieni i weld unrhyw wybodaeth a gasglwyd yn ystod y broses.
Mae’r disgybl targed yn ferch sy’n aelod hyderus yn y dosbarth. Mae hi’n awyddus i gymryd rhan ym mhob tasg yn y dosbarth. Ar gyfer yr aseiniad yma, byddaf yn arsylwi sgiliau a dealltwriaeth addysgol a cymdeithasol ar draws y cwricwlwm. Mae hyn yn cynnwys darnau o waith sy’n cael eu cyflawni yn ystod tasgau ffocws. Bydd hyn yn rhoi trosolwg o ddatblygiad y plentyn. Byddaf hefyd yn trafod gyda’i hathrawon am gynnydd blaenorol yn y dosbarth. Trwy gasglu’r wybodaeth yma, byddaf yn gallu monitro cynnydd y disgybl. Ar ôl casglu a dadansoddi data, byddaf yn gwneud awgrymiadau am ba strategaethau i hybu datblygiad pellach i fy nisgybl targed.
Casglu Data.
Ar gyfer yr aseiniad yma, defnyddir y dull mosaig i gasglu data ansoddol. Er mwyn cyflawni’r dasg yn effeithiol, roedd angen sicrhau bod amrywiaeth o strategaethau yn eu lle. Mae’r dull mosaig yn caniatáu cysylltiadau rhwng nifer o dechnegau megis arsylwi, trafodaeth, camerâu, taith dysgu, mapio, chwarae rôl a safbwyntiau rhieni neu athrawon (Clark & Moss, 2011). Mantais y dull mosaig yw bod modd i gysylltu arsylwadau o ddisgyblion gyda llais y plentyn. Dywedir gan Clark a Moss (2011) bod y dull mosaig yn caniatáu i athrawon cysylltu arsylwadau yn y dosbarth gyda meddyliau a theimladau’r plentyn trwy wrando. Dywedir gan Lywodraeth Cymru (2015) bod y fframwaith Cyfnod Sylfaen yn ffocysu ar ddatblygiad cyfannol plant a sgiliau trawsgwricwlaidd. Dywedir Llywodraeth Cymru (2013) bod arsylwi yn yr ysgol yn “adnodd pwysig wrth godi safonau drwy helpu ymarferwyr i rannu a datblygu eu sgiliau a thrwy hynny wella deilliannau i ddysgwyr” (Tudalen 2).  Trwy ddefnyddio’r dull mosaig rydym yn hybu datblygiad cyfannol gan ddefnyddio llais y plant i gynllunio tasgau priodol i’w ddatblygiad. Mae’r Confensiwn y Cenhedloedd Unedig ar Hawliau’r Plentyn (2018) hefyd yn pwysleisio llais y plentyn yn erthygl 12 gan ddweud “eich hawl i ddweud beth ddylai digwydd ac i rywun wrando arnoch”. Wrth ddarllen theorïau damcaniaethwyr, mae yna gysylltiad rhwng y dull mosaig a Maria Montessori. Pwysleisiodd Montessori (2014) pwysigrwydd arsylwi a gwrando ar blant wrth fonitro ac asesu disgyblion. Trwy wrando ar y plentyn yn ystod arsylwadau, byddent yn mynegi barn ar benderfyniadau sy’n cael effaith arnyn nhw a’i haddysg. Gan fod plant yn siarad yn ystod gweithgareddau gallen ni addasu ein cynllunio er mwyn cwrdd ag anghenion y dysgwyr.
Er hyn, mae’r dull mosaig hefyd yn arddangos anfanteision. Mae rhaid i blentyn teimlo’n gyfforddus yn ystod y broses arsylwi a thrafodaeth. Wrth ystyried y term gwrando ar lais y plentyn, bydd ymarferwyr yn tybio fod hyn yn fodd o gael trafodaeth eiriol gyda phlentyn. Dywedir gan Clark a Moss (2011) bod modd i wrando ar blentyn heb rannu geirfa. Mae hyn yn anfantais o’r dull mosaig oherwydd mae rhaid ystyried pob math o gyfathrebu, yn glywedol ac yn weledol. Anfantais arall am y dull yw bod angen casglu amrywiaeth o ddata dros gyfnod o amser. Am ymarferwyr sy’n fryn am amser, bydd rhaid arsylwi’r plentyn yn gyson. Trwy frysio arsylwadau, efallai bydd yr ymarferwyr yn colli data pwysig neu yn cael delwedd anghywir am y plentyn.
Byddaf hefyd yn edrych i arsylwi dealltwriaeth rhwng y plant yn y dosbarth. Yn gyffredinol, mae’r disgyblion yn dueddol o roi cymorth i’w gilydd i ddysgu sgiliau newydd yn y dosbarth, er nad ydynt yn ymwybodol bod nhw’n gwneud hyn. Wrth ddefnyddio’r dull mosaig, byddaf yn sicrhau i arsylwi a nodi unrhyw fath o sgaffald neu adeiladaeth gymdeithasol arsylwyd yn y dosbarth. Dywedwyd gan Vygotsky (1978) bod plant yn defnyddio ffynhonnell fwy deallus, nail a’i rhiant, athrawon neu ddisgyblion arall, i godi safon eu gwaith personol trwy ddefnyddio sgaffald. Wrth sgaffaldu gwybodaeth mae’r plentyn yn derbyn gwybodaeth newydd am y pwnc/maes gan ffynhonnell ddeallus, ac yna’n ychwanegu’r wybodaeth at ddealltwriaeth bersonol i godi ymwybyddiaeth pwnc (Vygotsky, 1978). Byddaf yn arsylwi plentyn A yn cydweithio gyda chyfoedion i weld a gwrando ar os ydy hi’n fwy tebygol o sgaffaldu eraill neu yn derbyn arweiniad gan eraill.
Roedd hi’n hynod o bwysig i sicrhau roedd yr arsylwadau, trafodaethau a theithiau dysgu yn digwydd yn amgylchedd naturiol y plentyn. Roedd yr arsylwadau i gyd wedi digwydd yn ystafell dosbarth naturiol y plentyn. Mae’r ystafell yn croesawi’r plant i mewn i’r amgylchedd dysgu pob diwrnod. Yn yr ystafell, mae’r dodrefn i gyd yn addas i’r plant defnyddio yn gyfforddus. Pwysleisiodd Montessori (1907, dyfynnwyd gan Paschoarelli, 2000) pwysigrwydd cael dodrefn ac adnoddau maint plentyn yn y dosbarth er mwyn gwneud iddyn nhw’n gyfforddus. Credaf fod y plant yn y dosbarth meithrin yn gyfforddus yn eu hamgylchedd dysgu.
Nid oedd y disgybl targed yn ymwybodol ei bod yn cael ei arsylwi dros gyfnod o amser. Os fyddai’r disgybl yn ymwybodol, efallai byddai hi wedi ymateb yn wahanol i dasgau ac yn teimlo’n swil neu’n nerfus. Roedd hyn yn sicrhau fy mod i’n cael darlun gwir o gyrhaeddiad a chynnydd y disgybl. Er hyn, os roedd y disgybl yn edrych yn anghyfforddus neu’n gofyn cwestiynau, byddaf yn esbonio’r broses arsylwi iddi.  Derbyniais ganiatâd gan yr athrawes dosbarth i arsylwi’r plentyn yma (Gwelir atodiad 1). Wrth ystyried materion moesegol, byddaf yn sicrhau bod y data a gasglwyd yn cael eu cadw’n ddiogel. Bydd yr aseiniad yn cael ei arbed ar ffon gof gyda chyfrinair. Byddaf yn defnyddio ffugenwau er mwyn diogelu'r plentyn, athrawon ac ysgol. Ni fydd y data ar gael i’r cyhoedd ac ond yn cael eu gweld gan diwtoriaid y brifysgol a fy hun.
Wrth bwyso a mesur y manteision a’r anfanteision am y dull mosaig a materion moesegol, rydw i’n meddwl bod y dull yn addas i gasglu data ar gyfer yr aseiniad yma. Trwy ddefnyddio’r dull mosaig, gallwn i benderfynu ar strategaethau a fydd yn addas ar gyfer y disgybl targed. Ar gyfer yr aseiniad hwn, byddaf yn defnyddio tair techneg i gwblhau mosaig. Penderfynwyd defnyddio arsylwadau, trafodaeth a thaith o’r dosbarth. Mae’r dulliau yma’n addas ar gyfer fy nisgybl targed o ran oedran a gallu i drafod ac esbonio rhesymau.  
Dadansoddi’r Dysgwr. 
Mae’r disgybl targed yn ferch sy’n aelod hyderus yn y dosbarth. Mae hi’n awyddus i gymryd rhan ym mhob tasg yn y dosbarth. Mae hi’n pedair blwydd oed ac yn unig blentyn. Er bod rhieni'r ferch yn siarad Cymraeg, maent yn cyfathrebu gyda’i gilydd trwy gyfrwng Saesneg. Mae’r plentyn yn awyddus i rannu gwaith gyda’i hathrawon ac eraill. Byddaf yn defnyddio dulliau gwahanol i arsylwi agweddau gwahanol o’i haddysg.
Yn ystod yr arsylwadau cyntaf, wnes i arsylwi ble mae’r plentyn yn dueddol o weithio yn y dosbarth. Yn ystod yr arsylwadau yma, wnes i siart i farcio nifer o weithiau roedd y plentyn yn dewis ardaloedd i weithio (gwelir atodiad 2). Roedd yr arsylwadau yn para am sesiwn un yr ysgol, sy’n para 45 munud. Ar y pedwar achlysur gallen weld bod plentyn A wedi ceisio ymgymryd mewn tasg ffocws ac yn cael trafodaeth gyda’r aelodau staff. Yna, mae hi’n gweithio mewn ardaloedd arall megis y twba dŵr neu’r bwrdd gwyn rhyngweithiol. Yn fwy aml nag arfer, mae plentyn A yn cyflawni gwaith ar y bwrdd ysgrifennu. Mae hyn yn awgrymu bod plentyn A yn greadigol ac yn hoffi creu marciau ei hun yn annibynnol. Gan fod plentyn A yn annibynnol, maent wedi dangos brwdfrydedd yn y dosbarth i ymgymryd â chyfleoedd i ddysgu ar bob achlysur. Mae hyn hefyd yn dangos bod y plentyn yn gyfforddus ac yn hapus yn ei hamgylchedd addysg ac yn barod i wneud penderfyniadau sy’n effeithio ar ei ddysgu personol. O ran cysylltiadau gyda’r cwricwlwm cyfnod sylfaen mae’r cwricwlwm yn nodi bod plentyn “yn ceisio bod yn annibynnol ond bydd arnynt angen cymorth weithiau” (Llywodraeth Cymru, 2015, tudalen 52). Rydym yn gweld bod plentyn A yn curo elfen deilliant dau ar gyfer datblygiad personol, cymdeithasol, lles ac amrywiaeth ddiwylliannol trwy ddangos annibyniaeth.
Er bod yr arsylwadau yma wedi dangos hoff lefydd i blentyn A gweithio, mae cyfyngiadau i’r dull. Gan fod pob arsylwad wedi dechrau ben bore, mae hyn efallai’n dangos bod plentyn A yn hoff o weithgareddau ysgrifenedig neu greadigol yn y bore. Gan nad oes data o ddewisiadau dros y diwrnod ysgol gyfan, dydyn ni ddim yn gweld os oes well gan y plentyn i weithio yn yr ardaloedd yma ar bob achlysur. Hefyd, gan fod yr arsylwadau’n agos o ran dyddiad, mae hyn hefyd yn gyfyngiad. Gall plentyn A cael tueddiad i ysgrifennu yn ystod y pythefnos yma ac wedyn datblygu tuedd i weithio mewn ardaloedd gwahanol yn y dosbarth.
Nawr, byddaf yn dadansoddi rhagor o ddata a gasglwyd am dasgau iaith a mathemateg er mwyn lefelu gwaith y plentyn a chyrhaeddiad presennol plentyn A.
Mae’r cyfnod sylfaen yn amlygu tair rhan o ddatblygiad sgiliau iaith, llythrennedd a chyfathrebu sef llafaredd, darllen ac ysgrifennu (Llywodraeth Cymru, 2015). Yn ystod y broses arsylwi, wnes i gasglu data ar gyfer y tair rhan i ddadansoddi ymhellach. Defnyddiwyd dulliau mosaig priodol am y rhan yma sef trafodaeth gyda’r plentyn ac arsylwi. Gan fod y data wedi dangos yn barod bod plentyn A yn mwynhau gweithio yn yr ardal ysgrifennu, roedd hi’n gyfleus i arsylwi’r plentyn a chasglu gwaith bron pob diwrnod.
Wrth gasglu data llafaredd, defnyddiais drafodaeth gyda’r plentyn ac arsylwadau i ddadansoddi gallu’r plentyn. Gan fod plentyn A yn hyderus, roedd hi’n awyddus i siarad gydag oedolyn newydd yn y dosbarth, sef fy hun. Roedd y disgybl yn hapus i ddangos y dosbarth i mi ac i drafod ardaloedd yn drylwyr. Sylweddolais fod plentyn A yn hyderus i drafod trwy gyfrwng Saesneg gydag ychydig o frawddegau byr Cymraeg. Yn aml roedd y brawddegau yn dilyn patrwm ac yn cynnwys geirfa allweddol. Wrth drafod gyda’r plentyn, ar adegau nid oeddwn i’n gallu deall y plentyn gan roedd sgiliau ynganu hi’n wan. Roedd hyn yn achosi i mi feddwl am strategaethau i hybu datblygiad llafaredd plentyn A. Er hyn, roedd plentyn A yn hyderus iawn wrth ganu gyda chyfoedion ac yn sgwrsio gyda ffrindiau ac oedolion yn y dosbarth. Wrth edrych ar ddeilliant dau'r cyfnod sylfaen gan Lywodraeth Cymru (2015) rydym yn gweld bod plentyn A “yn defnyddio brawddegau yn cynnwys pum gair neu fwy, gan siarad yn glir â phlant eraill ac oedolion cyfarwydd” (Tudalen 54).
Wrth ddadansoddi data darllen y plentyn, rydym yn gweld bod plentyn A yn ymdrechu i ddysgu sut i ddarllen gan ddefnyddio rhaglen ffoneg Tric a Chlic. Mae Tric a Chlic yn rhaglen ffoneg synthetig sy’n hybu datblygiad sgiliau darllen plant gyfrwng Cymraeg (Canolfan Peniarth, 2015). Yn ystod tasg ffocws Tric a Chlic, gwelir bod plentyn A yn hyderus gyda rhai seiniau melyn sef lefel cyntaf y rhaglen. Roedd plentyn A yn gallu adnabod ac ynganu llythrennau a geirfa syml megis r, y, a, mat, map, mam a char. Wrth arsylwi, roedd plentyn A yn dechrau cysylltu seiniau i ddarllen. Er hyn, ar ardegau, roedd plentyn A yn dyfalu’r gair yn lle cysylltu. Mae hyn yn gam mawr i blentyn yn y meithrin. Mae plentyn A yn dangos diddordeb i ddarllen gan ddewis a dal llyfrau’n gywir. Mae hi fedru esbonio beth sy’n mynd ymlaen gan ddisgrifio’r lluniau ac yn dechrau cysylltu geirfa allweddol gyda’r lluniau. Wrth edrych ar y cwricwlwm, rydym yn gweld bod plentyn A yn cyflawni deilliant dau i ddarllen. Mae hi’n “dal llyfrau'r ffordd gywir ac yn troi’r tudalennau, yn dewis gwahanol fathau o ddeunyddiau darllen ac yn gwneud synnwyr o luniau” ac yn dangos sgiliau “cysylltu gwrthrychau a delweddau â synau cychwynnol a siaredir” (Llywodraeth Cymru, 2015, tudalen 54).
Y drydedd ran o ddatblygiad iaith yw ysgrifennu. Gan fod plentyn A yn awyddus i weithio yn yr ardal ysgrifennu, wnes i arsylwi tasg benodol a oedd gyda dewis o ddwy daflen waith. Ar y daflen gyntaf, disgwylir i blant traws ysgrifennu geirfa’r traeth. Ar yr ail daflen, disgwylir i blant copïo geirfa yn annibynnol. Yn gyntaf, dewisodd plentyn A trawsysgrifennu geirfa (gwelir atodiad 3). Wnaeth plentyn A gefail a’r pensil gan ddefnyddio llaw dde. Nid oedd gefail bedoli ganddi, ond roedd ganddi fwy o reolaeth na gefail palmwr. Cwblheir y dasg yn cloi, gyda llawysgrifen dda. Yna, i osod her iddi, wnes i ofyn iddi gwblhau’r daflen copïo (gwelir atodiad 4). Roedd hyn wedi cymryd amser sylweddol i’r plentyn, gan roedd angen mwy o ganolbwyntiad. Er nad oedd llawysgrifen hi mor daclus â thro diwethaf, roedd siâp llythrennau’n amlwg. Roedd ei rheolaeth pensil yn ofalus ac yn daclus ar y cyfan. Wrth ystyried y cwricwlwm, rydym yn gweld bod plentyn A wedi dechrau cyrraedd deilliant tri yn yr elfen yma. Dywedir gan Lywodraeth Cymru (2015) bod plentyn deilliant tri “yn deall bod yr wyddor yn cael ei defnyddio wrth ysgrifennu a byddant yn gallu llunio rhai llythrennau ac, o bryd i’w gilydd, geiriau a brawddegau syml, gan ysgrifennu o’r chwith i’r dde” (tudalen 55).
Gan nad yw plentyn A yn dewis i weithio yn yr ardal mathemateg, roedd hi’n anodd casglu data arsylwad pryd mae’r plentyn yn gweithio’n annibynnol. Er hyn, roedd y plentyn wedi cwblhau un darn o waith annibynnol yn ystod y cyfnod arsylwad a gweithiais gyda’r plentyn ar dasgau ffocws. Ar gyfer y dasg annibynnol, yn debyg i’r gwaith iaith, roedd rhaid i blentyn A ffurfio rhifau 1-3, 1-5 ac 1-10 gan gopïo enghraifft ar y wal. Roedd plentyn A wedi mynd yn ôl ac ymlaen cyn dewis i gwblhau’r dasg yma. Wrth ddadansoddi’r daflen gwaith (gwelir atodiad 5) rydym yn gweld bod plentyn A yn hyderus wrth ffurfio rhifau 1 i 5. Er hyn, mae angen iddi ymarfer ffurfio rhif 4. Hefyd, rydym yn gweld wrth ffurfio rhifau ar linell i 10, mae plentyn A wedi cyrraedd rhif 4 ac yna gorffen. Gall hyn ddangos bod plentyn A yn llai hyderus wrth gwblhau gwaith rhifedd i gymharu â llythrennedd. Er nad yw plentyn A yn mwynhau ffurfio rhifau, mae hi’n hyderus wrth ganu caneuon sy’n cynnwys canu rhifau ymlaen ac yn ôl i 10. Mae plentyn A hefyd yn mwynhau grwpio a didoli gwrthrychau, sy’n dangos bod dealltwriaeth dda ganddi am fathemateg. Trwy edrych ar ddeilliant dau o’r fframwaith cyfnod sylfaen gan Lywodraeth Cymru, rydym yn gweld bod plentyn A yn dangos elfennau cadarn yn ddeilliant dau. Esboniwyd gan Lywodraeth Cymru (2015) bod plant deilliant dau “yn adrodd y rhifau i fyny i 10, ymlaen ac am yn ôl, gan ddefnyddio caneuon a rhigymau a byddant yn gallu adnabod a chymharu'r rhifau hyd at 5 a’u gosod yn eu trefn” a “byddant yn cymharu â didoli dau wrthrych, a’u gosod yn eu trefn” (tudalen 57).
Wrth ystyried yr holl ddata a gasglwyd am blentyn A, byddaf yn awgrymu bod y plentyn wedi cyrraedd deilliant dau gyda rhai elfennau deilliant tri ardraws fframwaith y cyfnod sylfaen gan Lywodraeth Cymru (2015). Mae’r plentyn yn awyddus i ddysgu sgiliau newydd ac yn barod i dderbyn heriau addysgol yn gyson. Mae hi’n ymdrechu i gwbwlhau tasgau annibynnol i safon dda ac yn hyderus i arddangos gwaith i oedolion a chyfoedion. Nawr, byddaf yn awgrymu’r ffordd ymlaen i ddatblygiad plentyn A ar gyfer dysgu dyfodol yn y cyfnod sylfaen, yn enwedig i’r flwyddyn academaidd nesaf yn y dosbarth derbyn.  
Camau Nesaf. 
Yn ystod y profiad arsylwi, rwyf wedi monitro ac asesu datblygiad addysgol plentyn A. Wrth edrych ar y cwricwlwm, rydym yn gweld ar y cyfan mae plentyn A yn cyrraedd deilliant dau. Ar ôl dadansoddi’r data, rydw i wedi penderfynu ar bum maes i gynorthwyo cynnydd plentyn A yn y dyfodol. Byddaf yn rhoi awgrymiadau am weithgareddau ac adnoddau addas i’w ddefnyddio gyda phlentyn A. Gyda’r awgrymiadau yma, byddaf yn gobeithio bod plentyn A yn gallu datblygu i gyrraedd deilliant tri. Hefyd, gobeithiaf i godi hyder plentyn A yn drawsgwricwlaidd.
Yn gyntaf, i gynorthwyo cynnydd mathemateg, rydw i’n awgrymu i ddefnyddio strategaethau ymglymiad diddordeb plentyn A. Dywedwyd gan Donaldson (2015) bod angen cynllunio’n ofalus ar gyfer disgyblion gan ystyried sut “i ennyn diddordeb plant a phobl ifanc yn eu haddysg” (tudalen 61). Trwy ddefnyddio diddordebau plentyn A, gobeithiaf byddai’n awyddus i gwbwlhau gwaith mathemateg gyda chymorth ac yn annibynnol. Hefyd, awgrymwyd Donaldson (2015) “gellir cyflawni’r dibenion cwricwlwm mewn ffyrdd amrywiol iawn gan ddarparu ar gyfer amrywiadau mawr ym mhrofiadau plant a phobl ifanc unigol” (tudalen 61). Mae hyn yn annog athrawon i gynllunio gweithgareddau amrywiol i ymglymu plant yn eu dysgu. Ar gyfer fy wythnosau nesaf yn y dosbarth, byddaf yn ennyn diddordebau’r plant gan ystyried diddordebau wrth gynllunio. Gan fod plentyn A yn hoff iawn o ddefnyddio taflennu gwaith, byddaf yn sicrhau i ddefnyddio cymeriadau a lluniau cartŵn gan fod plentyn A yn ymateb yn dda iddyn nhw. Wrth ystyried gweithgareddau, byddaf hefyd yn sicrhau i ddefnyddio adnoddau ymarferol a fydd yn hybu datblygiad mathemategol yn drawsgwricwlaidd. Byddaf yn defnyddio adnoddau fel bwcedi, gyst trysor a llong môr ladron i ennyn diddordeb ac yna cynnwys tasgau bach iddynt gwblhau i ddatblygu i’r cam nesaf. Gan fod plentyn A yn hoff o ganu, byddaf yn sicrhau i gynnwys caneuon cyfri ym mhob gwers iddi ddechrau adnabod a dilyn patrymau ieithyddol a mathemategol. Credaf bydd y strategaethau yma’n ennyn diddordeb ac yn helpu codi hyder plentyn A yn y maes mathemateg trwy gynorthwyo cynnydd yn gudd i’r plentyn.  
Yr ail awgrym i gynorthwyo cynnydd plentyn A yw datblygu sgiliau modur man ymhellach. Trwy wneud hyn, dylai plentyn A dechrau gefail y pensil gyda gefail bedoli. Bydd hyn, yn ei thro, yn gwella gwaith ysgrifenedig megis ffurfio llythrennau a rhifau. Yn ystod y profiad arsylwi, roedd yr arsylwad llinell rhif mathemateg wedi amlygu’r angen i ddatblygu’r sgil yma ymhellach. Wrth ystyried cynllunio dyfodol, byddaf yn sicrhau i ddarparu cyfleodd i ddatblygu sgiliau ysgrifennu a ffurfio sy’n hybu datblygiad sgiliau modur man. Dywedir gan Bruce (2011) bod angen i blant cael amser i greu marciau mewn moddau gwahanol du fewn a thu allan i’r ystafell dosbarth. Byddaf yn darparu cyfleoedd i blentyn A a’u chyfoedion i greu marciau i ddatblygu sgiliau modur man gan ddefnyddio amrediad o wrthrychau. Er enghraifft gall plant ffurfio llythrennau yn y twba tywod gan ddefnyddio brigau neu frwsh paent.  Trwy ddarparu ystod o brofiadau, bydd plentyn A yn cael defnyddio a datblygu sgiliau modur man ar draws y cwricwlwm. Adnodd arall byddaf yn darparu yn yr ystafell dosbarth yw sticeri crwn ar bensiliau. Bydd sticer gron glas yn cynrychioli ble i osod bys bawd, a sticer goch i gynrychioli ble i osod bys cyntaf. Trwy wneud hyn, bydd plant yn dechrau lleoli bysedd yn rheolaidd heb gymorth. Gan fy mod i wedi rhagbrofi hyn gyda disgyblion gwahanol, rydw i’n hyderus bydd y dechneg yma’n cynorthwyo datblygiad pellach plentyn A. Gyda’r sgiliau yma, hyderaf bydd plentyn A yn teimlo’n fwy hyderus wrth ysgrifennu’n annibynnol yn lle dewis i draws ysgrifennu.
Y trydydd awgrym sydd gen i i gynorthwyo datblygiad plentyn A yw darparu cyfleoedd i ymarfer sgiliau llafar. Gan nad yw plentyn A yn wastad ynganu geirfa’n gywir, ymchwiliais am strategaethau a fydd yn addas i blentyn A defnyddio. Un dechneg wnes i ffeindio oedd Tric a Chlic gan Beniarth (2015). Gan fod y dosbarth yn defnyddio’r rhaglen yn barod, ni fydd hyn yn amharu ar strwythur addysgu yn y dosbarth. Byddaf yn awgrymu i wneud sesiynau Tric a Chlic ben bore pob diwrnod. Trwy ailadrodd yn gyson, hyderaf bydd plentyn A yn dod yn fwy hyderus wrth ynganu llythrennau a geirfa. Bydd torri geiriau i lawn yn sicrhau bod disgyblion, yn enwedig plentyn A yn ddweud ac ynganu llythrennau’n gywir. Yn y pendraw, byddai’r plant yn dechrau adeiladu geirfa gyda chymorth ac yna’n annibynnol. Strategaeth arall i gynorthwyo sgiliau llafaredd plentyn A bydd i ganu caneuon caletach ac i ganu’n araf. Wrth wrando ar blentyn A yn canu, sylweddolais fod tueddiad iddi ruthro yn lle ynganu pob gair. Mae plentyn A yn hoff iawn o ganu felly trwy ddefnyddio caneuon sydd yn herio hi, dylai sgiliau llafaredd wella dros gyfnod o amser. Dywedir gan Donaldson (2015) i fod yn gyfranwyr mentrus, creadigol, dylai plant “defnyddio sgiliau llafar mewn gwahanol gyd-destunau” (tudalen 49). Hefyd, dylai disgyblion “cyfathrebu’n effeithiol yn y Gymraeg mewn gwahanol gyd-destunau” (Donaldson, 2015, tudalen 49). Trwy gynorthwyo plentyn A yn y maes llafaredd gan ddefnyddio’r strategaethau a nodwyd, hyderaf byddai’n datblygu hyder wrth siarad trwy gyfrwng y Gymraeg.
Yn bedwerydd, awgrymaf fod angen i dasgau yn yr ardal ysgrifennu yn herio disgyblion i wella sgiliau ieithyddol, darllen ac ysgrifennu yn annibynnol. Gan fod plentyn A yn gweithio yn yr ardal yma’n aml, mae angen sicrhau bod tasgau yn addas iddi. Wrth adfyfyrio, nad ydw i wedi gosod gormod o her ar fy nghynlluniau gwers yn yr ardal ysgrifenedig. Yn aml, mae plentyn A yn cwbwlhau’r tasgau i gyd mewn 10 munud. Felly, i gynorthwyo datblygiad plentyn A, byddaf yn ymchwilio i strategaethau addas i osod heriau hwyl yn yr ardal ysgrifennu. Hefyd, byddaf yn darparu cyfleoedd i ddisgyblion arwain dysgu ei hun. Gan fod plentyn A yn blentyn sy’n hoffi gweithio’n annibynnol, byddai hi’n codi hyder wrth ddewis pa weithgareddau mae hi eisiau cwbwlhau. Trwy wneud hyn, gobeithiaf ni fydd plentyn A yn diflasu yn yr ardal yma. Dywedir gan Donaldon (2015) “Drwy ddod i gysylltiad â llenyddiaeth, mae dealltwriaeth plant a phobl ifanc o bŵer iaith yn cael ei hymestyn. Gall symbylu’r dychymyg, herio syniadau a chyflwyno syniadau newydd.” (tudalen 48). Trwy ystyried hyn, byddaf yn sicrhau bod plentyn A yn cael cyfleodd i ddatblygu ymhellach trwy gael defnyddio adnoddau a deunyddiau ieithyddol megis llyfrau, caneuon, cerddi a dulliau ysgrifenedig amrywiol. Credaf bydd y dulliau a nodwyd uchod yn addas i blentyn A datblygu ymhellach gan fydd heriau a dewisiadau ychwanegol ganddi i godi hyder gyda chymorth ac yn annibynnol i ysgrifennu heb trawsysgrifennu.
Yn olaf, wrth ystyried yr holl ddata a gasglwyd, awgrymaf i symud y dosbarth o gwmpas yn aml i gadw plant wedi’i ymglymu. Wrth newid y dosbarth, mi fydd plant yn cael cyfle i ymchwilio'r amgylchedd gan ddatrys ble i weithio. Gan fod plentyn A yn hoff iawn o’r ardal ysgrifennu, credaf trwy symud yr ardal bydd cyfle iddi weithio yn ardaloedd gwahanol megis y carped neu’r cornel darllen. Efallai trwy roi gweithgareddau llythrennedd a creadigol mewn lle gwahanol, bydd plentyn A yn dechrau gweithio ym mhob ardal yn y dosbarth yn fwy cyson. Hefyd, awgrymaf i ddefnyddio’r ardal allanol yn aml gyda chymysgedd o weithgareddau llythrennedd, rhifedd a creuadigol. Trwy weithio tu allan, mae plant yn cael cyfle i weithio gyda’r elfennau. Awgrymwyd Donaldson (2015) bod “plant a phobl ifanc am gael gwersi sy’n fwy perthnasol a diddorol, gyda mwy o wersi ymarferol, mwy o hwyl, mwy o ryngweithio, a mwy o weithgareddau y tu allan i’r ystafell ddosbarth” (tudalen 17). Wrth roi cyfleoedd i blentyn A cael mwy o brofiadau hwyl tu fewn a thu fas i’r ystafell dosbarth, bydd sgiliau trawsgwricwlaidd yn gwella ac yn hybu cynnydd personol i’r disgybl. Wrth i blentyn A cael cyfleoedd o gwmpas y dosbarth, teimlaf byddai’n datblygu fel unigolyn sy’n hyderus yn ei fywyd addysgol ac yn barod i weithio ar bob achlysur.
Trwy roi’r cymorth a nodwyd uchod, credaf bydd plentyn A yn gwneud cynnydd trawsgwricwlaidd sy’n hybu iddi gyrraedd deilliant pump erbyn gadael y cyfnod sylfaen.
Casgliad.
Wrth adfyfyrio ar y profiad yma, rydw i wedi dysgu am amrywiaeth o bethau. Trwy ddefnyddio dull mosiag, rydw wedi dysgu am bwysigrwydd integreiddio dulliau arsylwi i gyfleu darlun llawn o’r plentyn arsylwad. Er bod y dull wedi gweithio’n effeithiol ar gyfer yr aseiniad yma, hoffwn i ail ddefnyddio’r strategaeth dros gyfnod o dymor neu flwyddyn i dracio a monitro cynnydd disgyblion. Hefyd, hoffwn i ddefnyddio strategaethau megis cydweithio â rhieni i greu cysylltiadau rhwng addysg a gartref i’r plentyn. Bydd hyn hefyd yn hybu datblygiad addysgol i’r rhieni ac yn rhoi ffordd iddynt gydweithio ag ysgolion i gynorthwyo plentyn. Byddaf nawr yn gwerthfawrogi pob trafodaeth ac arsylwad i sicrhau bod y plant yn cael cyfleodd dysgu ardderchog yn ystod eu hamser yn y dosbarth. Gobeithio, trwy wneud hyn bydd plant yn barod i ddysgu ar bob achlysur yn fy nosbarth i.
O ran arfer bersonol, byddaf yn defnyddio strategaethau, gweithgareddau ac adnoddau a nodwyd uchod i gynllunio ac addysgu. Hoffwn fod pob disgybl yn y dosbarth, gan gynnwys plentyn A yn elwa o’r profiad yma yn y pendraw. Rydw i’n teimlo bod y profiad yma wedi cadarnhau fy mod i’n awyddus i gynorthwyo disgyblion fel athrawes dosbarth. Rwyf nawr yn deall pwysigrwydd tracio a monitro disgyblion er mwyn darparu cyfleoedd dysgu sy’n addas ar eu cyfer. Hefyd, trwy arsylwi plentyn A, rwyf nawr yn awyddus i weld ble mae’r disgyblion arall yn mwynhau gweithio er mwyn herio ac ymestyn gallu'r dosbarth. Rydw i’n teimlo’n hyderus i gynorthwyo disgyblion trwy ychwanegu elfennau i godi safon sgiliau personol. Rwyf hefyd yn deal bod pob disgybl yn wahanol a bydd dollau yn addas i rai plant ac nid eraill. Felly, byddaf yn ymchwilio ar sut i gynorthwyo disgyblion mewn modd gwahanol i gysylltu gyda’r ffordd o ddysgu addas iddyn nhw. Trwy ddefnyddio’r fframweithiau priodol a dealltwriaeth newydd o’r asesiad yma, byddaf yn cynllunio gwersi sy’n addas i bawb ac yn datblygu sgiliau ar draws y cwricwlwm i bob plentyn.  
Cyfeirnodau.
Bruce, T. (2011) Early Childhood Education 4th Edition. London: Hodder Education.
Canolfan Peniarth (2015) Tric a Chlic. Ar gael: https://www.canolfanpeniarth.org/news/?pt=new-tric-a-chlic-app. [Mynediad ar: 20/05/2018]. 
Clark, A. & Moss, P. (2011) Listening to Young Children: The Mosaic Approach. Second Edition. Llundain: NCB. 
Donaldson, G. (2015) Dyfodol Llwyddiannus: Adolygiad Annibynnol o’r Cwricwlwm a’r Trefniadau Asesu yng Nghymru. Caerdydd: Hawlfraint y Goron. 
Hawlfraint Comisynydd Plant Cymru (2018) Confensiwn y Cenhedloedd Unedig ar Hawliau’r Plentyn (CCUHP). Ar gael: https://www.complantcymru.org.uk/ccuhp-hawliau-plant/ccuhp/. [Mynediad ar: 19/05/2018].
Llywodraeth Cymru (2013) Arsylwi yn y dosbarth- ei bwrpas a’r protocolau. Caerdydd: Hawlfraint y Goron. 
Llywodraeth Cymru (2015) Fframwaith y Cyfnod Sylfaen (Diwygiedig 2015). Caerdydd: Hawlfraint y Goron. 
Montessori, M., Hunt, J., Valsiner, J. (2014) The Montessori Method. New Brunswick and London: Transaction Publishers.
Paschoarelli, L. (2000) Ergonomic research applied in the design of pre-school furniture: The mobipresc 3.6. Proceedings of the Human Factors and Ergonomics Society. Annual Meeting, 2000, Vol.2, p.24 [Peer Reviewed Journal]
Vygotsky, L.S. (1978) Mind in Society: The Development of Higher Mental Processes. Cambridge, MA: Harvard University Press. 










Atodiad 1: Ffurflen Caniatad.

Atodiad 2: Taenlen taith dysgu plentyn.

Atodiad 3: Llythrennedd Traws Ysgrifennu.

Atodiad 4: Llythrennedd Annibynnol.

Atodiad 5: Rhifedd Annibynnol. 

Ynglgn ag: Aseiniad Myfyrwyr TAR Cynradd: caniatad a chadarmhad bod gwaith wedi cael

el wneud yn yr ysgol ar gyfer yr aseiniad ‘Datblygiad Ysgol a Chynnydd Disgyblion’, Haf
2018,

Annwy fentor dosbarth / uwch fentor ,

Ar gyfery modwi prifysgol a enwir uchod, gofynnir i hyfforddeion i nodi un dysgwr sydd yn
y dosbarth lle maent wedi cael eu lleoli 3, dros y cyfnod Profiad Addysgu Proffesiynol,
ymchwilio 'w ddysgu yn fanwl. Gallai'r dystiolaeth sydd angen ei chasglu arnynt gynnwys:

* arsylwi;

» gofyn i'r dysgwr nodi mannauy/ pethau sy’n ei helpu ef / hi i ddysgu;

trafod gyda'r disgybl a/ neu'r athro'r hyn sy'n helpu'r disgybl i ddysgu a sut maent yn
teimlo am ddysgu;

+ casglu samplau o waith a allai ddangos rhywbeth am gynnydd a datblygiad y dysgwr.

Gofynnir iddynt ganolbwyntio ar wybodaeth, agwedd a sgiliau mewn iaith, mathemateg,
lies, yn ogystal ag o lefaf dau faes arall o'r cwricwlwm er mwyn cael dariun cyfannol o'r
plentyn. Yna, gwnant awgrymu'r camau nesaf ar gyfer y disgybl a dangos sut caiff y rhain eu
cyflawni. Disgwylir i hyfforddeion fod yn annibynnol, pa bryd bynnag mae'n bosibl, wrth
ymgymryd &' gwaith hwn, ac maent wedi cael canllawiau moesegol 'w dilyn (er ein bod
ni'n thagweld caiff y gwaith uchod ei wneud yn unol ag arfer arferol yr ystafell ddosbarth).
Gofynnwyd i'r hyfforddeion i beidio 4 datgelu enwau'r dysgwr na'r ysgol yn eu haseiniadau.
Gofynnir 't myfyrwyr i:

1. Ofyn am ganiatad ar gyfer gwneud y gwaith hwn (drwy ymgynghori &'r athro
dosbarth a'r dysgwr).

2. Ddarparu cadarnhad bod y gwaith archwilio wedi digwydd.

Felly, byddem yn ddiolchgar pe baech yn gallu cadarnhau drwy lofnodi isod bod y myfyriwr
wedi gofyn am ganiatad a bod y tasgau wedi cael eu cynnal.

h.e.lewis@uwtsd.ac.uk

Diolch yn fawr o flaen llaw,

Holowss .
e Helen Lewis, 14.2.18

